L'Oficina Xaloc celebra una jornada informativa sobre les ajudes per a rehabilitar habitatges i edificis
18 de maig 2023

L'Oficina Xaloc ha programat una reunió informativa per a assessorar la ciutadania en relació amb les ajudes per a la rehabilitació d'habitatges i edificis a través dels fons europeus Next Generation. Esta iniciativa, en la qual col·labora l'Oficina Municipal d'Habitatge de Sagunt, es celebrarà durant el matí del dimecres 24 de maig en el Centre Cultural Mario Monreal.

L'obertura de la jornada informativa és a càrrec del regidor d'Urbanisme i Habitatge, Josep Francesc Fernández, que serà l'encarregat de presentar l'esdeveniment a les 9.30 hores. A continuació, el director general de Qualitat, Rehabilitació i Eficiència Energètica, Alberto Rubio, detallarà les novetats sobre la convocatòria d'enguany per a les ajudes a la rehabilitació d'habitatges i edificis. A les 10.30 hores s'obrirà un torn de preguntes perquè els assistents puguen formular les seues qüestions i aclarir els seus dubtes. L'arquitecta de l'Institut Valencià de l'Edificació, Mar Alonso, explicarà les novetats en relació amb les eines de l'IVE en el marc de la nova convocatòria a les 11 hores. Finalment, els representants de l'Oficina Xaloc de Sagunt i la Vall d’Uixò tancaren la jornada informativa amb una breu xarrada de 30 minuts.

![](/media/go0fqxuh/jornada-rehabilitació-vivendes-morvedre_c.jpg?width=850&height=601.1261261261261)

*   [](http://www.facebook.com/sharer.php?u=https://aytosagunto.es/va/actualitat/l-oficina-xaloc-celebra-una-jornada-informativa-sobre-les-ajudes-per-a-rehabilitar-habitatges-i-edificis/ "Facebook")
*   [](http://twitter.com/share?url=https://aytosagunto.es/va/actualitat/l-oficina-xaloc-celebra-una-jornada-informativa-sobre-les-ajudes-per-a-rehabilitar-habitatges-i-edificis/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-oficina-xaloc-celebra-una-jornada-informativa-sobre-les-ajudes-per-a-rehabilitar-habitatges-i-edificis/ "Linked In")
*   [](mailto:?body=https://aytosagunto.es/va/actualitat/l-oficina-xaloc-celebra-una-jornada-informativa-sobre-les-ajudes-per-a-rehabilitar-habitatges-i-edificis/)